

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, fakss 65071161, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.3 | 2018.gada 15.februārī |

**11.§**

# Par nepieciešamību atsavināt nekustamo īpašumu daļas sabiedrības vajadzībām – Rūpnieku ielas pārbūvei

Likuma „Par pašvaldībām” 15.panta pirmās daļas 2.punktā noteikta pašvaldības autonomā funkcija – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana).

Saskaņā ar Ogres novada pašvaldības (turpmāk – Pašvaldība) pasūtījumu sabiedrība ar ierobežotu atbildību "Pašvaldību ekonomiskās attīstības fonds", būvkomersanta reģistrācijas Nr.2576-R, ir izstrādājusi būvprojektu minimālā sastāvā par Rūpnieku ielas pārbūvi „Rūpnieku iela ar inženiertīkliem Ogrē, Ogres novadā” (turpmāk – būvprojekts).

Ogres novada pašvaldības centrālās administrācijas “Ogres novada pašvaldība” Attīstības departamenta Ogres būvvalde 2017.gada 12.maijā izdeva būvatļauju Nr.BIS-BV-4.5-2017-339 būvobjektam – Rūpnieku iela.

Būvprojekts paredz pārbūvēt Rūpnieku ielu posmā no Ogres upes līdz Birzgales ielai, nomainot esošo ielas segumu uz cieto (bruģakmens) segumu, rekonstruēt ielas apgaismojumu un elektroapgādes līniju pieslēgumus, kā arī izbūvēt lietus ūdens kolektoru visas ielas garumā. Būvprojekta viena no galvenajām prioritātēm ir gājēji, līdz ar to būvprojektā paredzēti automašīnu kustību ierobežojoši ātruma vaļņi, ceļa zīmes Nr.533 “Dzīvojamā zona” ar transporta kustības ātruma ierobežošanu izvietošana u.c. risinājumi. Būvprojektā paredzēti arī apzaļumošanas darbi, kā arī jaunu koku un krūmu stādījumi.

Būvprojekta risinājums skar privātīpašumā esošas nekustamo īpašumu daļas:

1. Brīvības ielā 85, Ogrē, Ogres nov. (kadastra Nr. 7401 004 0440) zemes vienības ar kadastra apzīmējumu 7401 004 0440 daļu ~ 77 m2 platībā. Īpašniece Janīna Tanne, īpašuma tiesības nostiprinātas Ogres pilsētas zemesgrāmatas nodalījumā Nr.100000070288;
2. Rūpnieku ielā 4A, Ogrē, Ogres nov. (kadastra Nr. 7401 004 0927) zemes vienības ar kadastra apzīmējumu 7401 004 0927 daļu ~ 66 m2 platībā. Īpašnieks Victor Vasiliev, īpašuma tiesības nostiprinātas Ogres pilsētas zemesgrāmatas nodalījumā Nr.100000106709.

Sabiedrības vajadzībām nepieciešamā nekustamā īpašuma atsavināšanas likuma 2.pantā noteikts, ka nekustamo īpašumu atsavina valsts aizsardzības, vides aizsardzības, veselības aizsardzības vai sociālās nodrošināšanas vajadzībām, sabiedrībai nepieciešamu kultūras, izglītības un sporta objektu, inženierbūvju un inženierkomunikāciju būvniecībai vai transporta infrastruktūras attīstībai, kā arī citu sabiedrības vajadzību nodrošināšanai, ja šis mērķis nav sasniedzams ar citiem līdzekļiem.

Pārbūvējot Rūpnieku ielu ne tikai tiks attīstīta un sakārtota transporta infrastruktūra Ogres pilsētā, bet arī Rūpnieku ielas dzīvojamā zonā ieviešot autotransporta kustības ātruma ierobežojumus tiks nodrošināta drošāka vide Rūpnieku ielas iedzīvotājiem un pārvietošanās iespējas gājējiem.

Līdz ar to, lai Pašvaldība nodrošinātu likuma „Par pašvaldībām” 15.panta pirmās daļas 2.punktā noteikto pašvaldības autonomo funkciju, realizējot Rūpnieku ielas pārbūvi, sabiedrības vajadzībām nepieciešams atsavināt sekojošas privātīpašumā esošas zemes vienības daļas:

1. zemes vienības ar kadastra apzīmējumu 7401 004 0440, Brīvības ielā 85, Ogrē, Ogres nov., daļu ~ 77 m2 platībā;
2. zemes vienības ar kadastra apzīmējumu 7401 004 0927 Rūpnieku ielā 4A, Ogrē, Ogres nov. daļu ~ 66 m2 platībā.

Pamatojoties uz likuma “Par pašvaldībām” 14.panta pirmās daļas 2.punktu, 15.panta pirmās daļas 2.punktu, 21.panta pirmās daļas 17.punktu, Sabiedrības vajadzībām nepieciešamā nekustamā īpašuma atsavināšanas likuma 2. un 3.pantu,

**balsojot: PAR –** 11 balsis (G.Sīviņš, J.Iklāvs, J.Laizāns, J.Laptevs, S.Kirhnere, A.Mangulis, Dz.Mozule, M.Siliņš, J.Latišs E.Bartkevičs, D.Širovs), **PRET –** nav, **ATTURAS –** nav,

Ogres novada pašvaldības dome **NOLEMJ:**

* 1. **Noteikt**, ka sabiedrības vajadzībām – likuma „Par pašvaldībām” 15.panta pirmās daļas 2.punktā noteiktās pašvaldības autonomās funkcijas - gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), Rūpnieku ielas pārbūvei un uzturēšanai nepieciešamas sekojošas nekustamo īpašumu daļas (saskaņā ar pielikumiem - vairāk vai mazāk, cik izrādīsies pēc uzmērīšanas dabā):
  2. zemes vienības ar kadastra apzīmējumu 7401 004 0440 Brīvības ielā 85, Ogrē, Ogres nov., daļa ~ 77 m² platībā;
  3. zemes vienības ar kadastra apzīmējumu 7401 004 0927 Rūpnieku ielā 4A, Ogrē, Ogres nov. daļa ~ 66 m² platībā.

1. **Uzdot** Ogres novada pašvaldības Atlīdzības noteikšanas komisijai informēt nekustamā īpašuma Brīvības iela 85, Ogre, Ogres nov.,kadastra numurs 7401 004 0440, īpašnieci Janīnu Tanni un nekustamā īpašuma Rūpnieku iela 4A, Ogre, Ogres nov.,kadastra numurs 7401 004 0927, īpašnieku Victor Vasiliev par pieņemto lēmumu un noteikt atlīdzību par sabiedrības vajadzībām nepieciešamiem nekustamiem īpašumiem.
2. **Noteikt**, ka izdevumi saistībā ar 1.punktā noteikto zemes vienību daļu atsavināšanu Ogres novada pašvaldības īpašumā tiek segti no Ogres novada pašvaldības 2018.gada budžeta.
3. **Uzdot** Ogres novada pašvaldības centrālās administrācijas “Ogres novada pašvaldība” Nekustamo īpašumu pārvaldes nodaļai organizēt un veikt visas nepieciešamās darbības atsavināmo zemes vienību daļu atdalīšanai un nostiprināšanai zemesgrāmatā uz Ogres novada pašvaldības vārda.
4. **Kontroli** par lēmuma izpildi uzdot Ogres novada pašvaldības izpilddirektora vietniekam Pēterim Špakovskim.

(Sēdes vadītāja,

domes priekšsēdētāja vietnieka G.Sīviņa paraksts)

*Lēmums stājas spēkā 2018.gada 16.februārī*